**Ministru kabineta noteikumu projektu   
“Grozījumi Ministru kabineta 2019. gada 25. jūnija noteikumos   
“Valsts izglītības informācijas sistēmas noteikumi”” un “Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās"”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta “Grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”” (turpmāk – 1. noteikumu projekts) mērķis ir noteikt Valsts izglītības informācijas sistēmas (turpmāk – VIIS) saturu attiecībā uz Ārvalstīs izsniegto izglītības dokumentu reģistru, izmaiņām studējošo kreditēšanas noteikumos un precizētu statistikas vajadzībām nepieciešamo VIIS iekļaujamo datu apjomu. Noteikumu projekta Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās" (turpmāk – 2. noteikumu projekts) mērķis ir precizēt, kādos gadījumos no VIIS tiek nodoti dati augstskolu informācijas sistēmām, lai nodrošinātu reflektantu uzņemšanu. Tiek precizēts arī nododamo datu apjoms.  Abi minētie noteikumu projekti stājas spēkā pēc pieņemšanas Ministru kabinetā, atsevišķi noteikumu projekta punkti stājas spēkā 2020. gada 1. aprīlī, 2020. gada 1. jūnijā un 2021. gadā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. noteikumu projekts ir izstrādāts:  1. pamatojoties uz Izglītības likuma 11.2 panta sesto daļu, kas nosaka, ka kārtību, kādā ziņas iekļaujamas Ārvalstīs izsniegto izglītības dokumentu reģistrā, kā arī kārtību, kādā nodrošināma tajā iekļauto datu pieejamība, nosaka Ministru kabinets.  2. pamatojoties uz Ministru kabineta 2019. gada 17. jūlija rīkojuma Nr. 382 **“**Par konceptuālo ziņojumu "Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” 3. punktā (turpmāk - rīkojums) (prot. Nr. 33 76. §) noteikto, kas paredz veikt grozījumus normatīvajos aktos par Valsts izglītības informācijas sistēmu saistībā ar jauno studiju un studējošo kreditēšanas sistēmu..  2. noteikumu projekts ir izstrādāts pamatojoties uz Augstskolu likuma 46. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. noteikumu projekts paredz šādas izmaiņas VIIS saturā un funkcionalitātē:  1) tiek noteikta kārtība, kādā ziņas iekļaujamas Ārvalstīs izsniegto izglītības dokumentu reģistrā, kā arī kārtība, kādā nodrošināma tajā iekļauto datu pieejamība, paredzot, ka Ārvalstīs izsniegto izglītības dokumentu reģistrā ziņas ievada Akadēmiskās informācijas centrs, pamatojoties uz informāciju no personu iesniegumiem un uz informāciju, kuru Akadēmiskās informācijas centram sniegušas augstākās izglītības iestādes. VIIS nodrošina arī tehnisko atbalstu atzinuma sagatavošanā par Akadēmiskās informācijas centram sniegtajiem izglītības dokumentiem. Paredzēts, ka ziņas, kas iekļautas Ārvalstīs izsniegto izglītības dokumentu reģistrā, ir pieejamas izglītības iestādēm. 1. noteikumu projekts nosaka arī Ārvalstīs izsniegto izglītības dokumentu arhivēšanas un dzēšanas kārību.  2) 1. noteikumu projekts paredz papildināt informāciju, kas VIIS jānorāda par izglītības programmu, paredzot, ka tiek norādīts izglītības programmai atbilstošais Latvijas kvalifikāciju ietvarstruktūras līmenis, ko VIIS automātiski atspoguļos arī informācijā par izglītojamajam izsniegto izglītības dokumentu.  3) 1. noteikumu projekts paredz VIIS apstrādāt ziņas par izglītojamā statusu (ārzemnieks, remigrants, nepilngadīgais patvēruma meklētājs, bēglis, persona, kurai piešķirts alternatīvais statuss, persona, kurai piešķirta pagaidu aizsardzība, ārvalstu diplomāta bērns), kas dod tiesības pretendēt uz atbalsta pasākumiem imigrējošo un remigrējošo izglītojamo atbalstam atbilstoši normatīvajiem aktiem par valsts budžeta mērķdotāciju pedagogu darba samaksai vispārējās izglītības iestādēs, norādot laikposmu, uz kuru izglītojamam ir piešķirts attiecīgais statuss.  Šādu ziņu apstrāde VIIS ir nepieciešama, jo Diasporas likuma 15. panta otrās daļas 2. punkts paredz atbalsta pasākumus, lai nodrošinātu remigrējošo bērnu un jauniešu sekmīgu integrāciju Latvijas izglītības sistēmā, kā arī nodrošinātu latviešu valodas apguvei nepieciešamo atbalstu. Šādu ziņu norādīšana sekmēs to, ka tiek uzsākta atbalsta pasākumu imigrējošo un remigrējošo personu, kurām piešķirts alternatīvais statuss, savlaicīga latviešu valodas apguves nodrošināšana.  Ministru kabineta 2015.gada 13. oktobra noteikumu Nr.591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (turpmāk – noteikumi Nr.591) 31.5. apakšpunkts nosaka, ka ja citas valsts izglītojamais, kurš iepriekš nav ieguvis izglītību Latvijā, ir pieteikts uzņemšanai izglītības iestādē, izglītības iestāde ar direktora rīkojumu nosaka viena līdz triju mācību gadu laikā īstenojamos valsts finansētos atbalsta pasākumus obligātās pamatizglītības ieguvei – latviešu valodas prasmes pilnveidei un mācību priekšmetu "Latviešu valoda" vai "Literatūra", vai "Latviešu valoda un literatūra", "Sociālās zinības", "Latvijas vēsture", kā arī to mācību priekšmetu apguvei, kuri atšķiras Latvijas un izglītojamā iepriekš apgūtajā izglītības programmā.  Informācija VIIS par izglītojamiem, kas ir imigrējuši no citām valstīm un remigranti, nodrošinās lai pašvaldībām būtu iespēja plānot un kontrolēt finansējuma piešķiršanu un tā izlietojumu imigrējušo un remigrējušo izglītojamo atbalstam, saskaņā ar Ministru kabineta 2016. gada 5. jūlija noteikumu Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 123. punktā noteikto, ka sadalot mērķdotāciju izglītības iestādēm pedagogu darba samaksai, ir tiesības pārdalīt starp izglītības iestādēm finansējumu atbalsta personālam, kā arī finansējumu ilgstoši slimojošo skolēnu un bērnu izglītošanai ārpus izglītības iestādēs (slimnīcās un sociālās aprūpes iestādēs) un imigrējošo un remigrējošo izglītojamo atbalstam.  Attiecībā uz informāciju par nepilngadīgiem patvēruma meklētājiem, norādāms, ka šādu ziņu norādīšana sekmēs to, ka tiek nodrošināta valsts budžeta līdzekļu piešķiršana nepilngadīgu patvēruma meklētāju izglītības nodrošināšanai trīs mēnešu laikā no ierašanās Latvijā, slēdzot līgumu ar Izglītības un zinātnes ministriju un izglītības iestādi, kā arī sekmēs atbalsta nodrošināšanu latviešu valodas apguvē atbilstoši noteikumu Nr. 591 31.5. apakšpunktam.  Ziņu norādīšana par diplomātiskā korpusa pārstāvju bērniem Latvijā sekmēs to, ka tiks savlaicīgi uzsākta atbalsta sniegšana latviešu valodas apguvē saskaņā ar noteikumu Nr.591 31.5. apakšpunktu. Savukārt attiecībā uz diplomātiskā korpusa pārstāvju bērniem ārvalstīs norādāms, jo minēto noteikumu Nr.591 55.2. apakšpunkts paredz, ka izglītojamo neatskaita no izglītības iestādes, pamatojoties uz vecāku vai pilngadību sasniegušā izglītojamā iesniegumu, ja viņš devies līdzi kādam no vecākiem, kas nosūtīts diplomātiskajā dienestā uz laiku līdz četriem gadiem. Līdz ar to, VIIS nepieciešams norādīts informāciju par šādiem izglītojamiem, lai gūtu pārliecību par viņu statusu izglītības iestādē Latvijā.  4) 1. noteikumu projekts paredz statistikas vajadzībām un izglītības kvalitātes monitoringa nolūkiem (iekļaut informāciju par izglītojamo gala vērtējumiem profesionālās izglītības priekšmetos, izglītojamo vērtējumiem semestros un semestra laikā kavētajām mācību stundām. Šādi dati ir nepieciešami izstrādājot izglītības kvalitāti raksturojošus indikatorus Eiropas Savienības fondu projekta “Izglītības kvalitātes monitoringa sistēmas izveide un īstenošana” ietvaros. Mācību stundu kavējumi kā izglītības kvalitāti raksturojošs rādītājs norādīti arī dažādos politikas plānošanas dokumentos, piemēram, Izglītības attīstības pamatnostādnes 2014.-2020.gadam, dokuments (skat. 105. lpp.) pieejams http://polsis.mk.gov.lv/documents/4781. Noteikumu projektā iekļautās normas, kas paredz semestru un gada vērtējumu un kavējumu apstrādi VIIS, stāsies spēkā līdz ar nākamā mācību gada sākumu – 2020. gada 1. septembrī, tehniski paredzot datu automātisku apmaiņu ar izglītības iestāžu izmantotajiem elektroniskajiem žurnāliem. Izglītojamo gala vērtējumus profesionālās izglītības priekšmetos varēs izmantot augstākās izglītības iestādes, organizējot reflektantu uzņemšanu, jo izglītojamo gala vērtējumu datu apmaiņa starp VIIS un augstskolu informācijas sistēmā paredzēta Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās", kā arī tiek precizēta saskaņā ar Izglītības un zinātnes ministrijas izstrādāto 2.noteikumu projektu.  5) 1.Noteikumu projektā papildināti par studējošo iekļaujamie dati, nosakot, ka VIIS tiek iekļauta informācija par studiju maksu semestrī vai attiecīgajā studiju gadā (studiju kursā), kura ir aprēķināta, ņemot vērā piešķirtās studiju maksas atlaides. Šāda informācija VIIS paredzēts iekļaut atbilstoši ar rīkojumu atbalstītā konceptuālajā ziņojuma "Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu" (turpmāk – konceptuālais ziņojums) 4. rīcības variantam un rīkojuma 3. punktā dotajam uzdevumam Izglītības un zinātnes ministrijai sagatavot un līdz 2019. gada 31. oktobrim iesniegt Ministru kabinetā noteikumu projektu par jauno studiju un studējošo kreditēšanas modeli ar valsts galvojumu no kredītiestāžu līdzekļiem un vienlaikus veikt grozījumus normatīvajos aktos par Valsts izglītības informācijas sistēmu. Pašreiz studiju un studējošo kredītus izsniedz un administrē saskaņā ar Ministru kabineta 2001. gada 29. maija noteikumiem Nr. 220 "Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu" (MK noteikumi Nr. 220), kā arī turpinās jau izsniegto kredītu administrēšana saskaņā ar Ministru kabineta 2001. gada 29. maija noteikumiem Nr. 219 "Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem" (MK noteikumi Nr. 219) un Ministru kabineta 2001. gada 23. oktobra noteikumiem Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” (MK noteikumi Nr. 445). Rīkojuma 3. punktā ir arī noteikts, ka Izglītības un zinātnes ministrijai ir uzdots iesniegt Ministru kabinetā grozījumus MK noteikumos Nr. 220, paredzot, ka tajos regulētā studiju un studējošo kredītu no kredītiestāžu līdzekļiem ar valsts vārdā sniegtu galvojumu izsniegšanas kārtība attiecas tikai uz kredītiem, kas tiks izsniegti līdz 2020. gada 1. aprīlim. Izglītības un zinātnes ministrija sagatavoja Ministru kabineta noteikumu projektu par jauno studiju un studējošo kreditēšanas modeli ar valsts galvojumu no kredītiestāžu līdzekļiem, paredzot tajos turpmāk minēto:  a) sākot ar 2020. gada 1. aprīli studiju un studējošo kreditēšanas procesā piedalīsies kredītiestādes un akciju sabiedrība "Attīstības finanšu institūcija Altum" (turpmāk – sabiedrība “Altum”);  b) lai šīs institūcijas varētu izsniegt un administrēt studiju un studējošo kredītus, tām nodrošināma piekļuve VIIS esošajiem studējošo datiem, kas mazinās kredītiestāžu, studējošo un augstākās izglītības iestāžu administratīvo un finansiālo slogu. Tiesības šo datu apstrādei tiks paredzētas normatīvajā aktā par studējošo kreditēšanu;  c) Sabiedrībai “Altum” nodrošināma piekļuve VIIS datiem, veicot kredītiestāžu kontroles un atskaitīšanās par valsts budžeta līdzekļu izlietojumu funkcijas;  d) Lai kredītiestādes varētu pieņemt tiesiskus un pamatotus lēmums par kredītu piešķiršanu, tām ir nepieciešami aktuālie dati VIIS Studējošo un absolventu reģistrā, tāpēc paredzēts samazināt termiņu, kurā augstākās izglītības iestādēm jāievada/jāaktualizē studējošo dati VIIS, nosakot termiņu datu ievadei/aktualizēšanai 10 darba dienu laikā.  Datu ievades termiņa samazināšana izriet arī no Valsts sociālās apdrošināšanas aģentūras (turpmāk – VSAA) nepieciešamības pēc iespējas operatīvāk piešķirt sociālo palīdzību. Pašreiz augstākās izglītības iestādes informāciju studējošo un absolventu reģistrā ievada mēneša laikā kopš izmaiņu brīža. Tomēr tas rada papildus veicamās darbības VSAA, piemēram šādos gadījumos:  a) ja VSAA klientam ir nepieciešams pabalstu saņemt pēc iespējas ātrāk, piemēram, apgādnieka zaudējuma gadījumā, tad VSAA piedāvā klientiem kā studiju faktu apliecinošu dokumentu iesniegt izziņu par studijām (papīrā), kuras iesniegšana un sagatavošana savukārt rada papildu slogu, gan VSAA klientam, gan augstākās izglītības iestādei, kā arī neatbrīvo no pienākuma ievadīt datus VIIS;  b) ja dati par aktuālo studiju semestri netiek atjaunoti pēc iespējas ātrāk, semestru maiņas gadījumā VSAA nevar pārliecināties vai persona nākamajā mēnesī studijas turpina vai neturpina. Piemēram, ja VSAA pēdējo sociālās palīdzības maksājumu izmaksā par janvāri un VIIS norādītais semestra beigu datums ir 03.02.2020., tad pašlaik augstākās izglītības iestādei ir mēnesis laika, lai ievadītu informāciju par jauno studiju semestri, tas ir līdz 03.03.2019. Tas nozīmē, ka gan par februāri, gan par martu sociālās palīdzības izmaksa būs apturēta, tā tiks atsākta tikai tad, kad sistēmā būs norādīta aktuālā informācija par personas studijām. Nākamajā reizē veicot sociālās palīdzības maksājumu tiek samaksāts par iepriekšējo laiku, bet VSAA klients šo maksājumu saņem vēlāk. Arī šādas situācijas rosina VSAA klientus pieprasīt augstākās izglītības iestādēm papīra izziņas;  c) VSAA atbilstoši normatīvajiem aktiem sociālā atbalsta jomā sociālo palīdzību piešķir personām, kuras mācās, bet nepiešķir personām, kuras ir studiju pārtraukumā. Pašlaik augstākās izglītības iestādes informāciju par studiju pārtraukumu ievada VIIS mēneša laikā, kas nozīmē, ka veidojas situācijas, kurās VSAA piešķir sociālo palīdzību personām, kuras jau atrodas studiju pārtraukumā, bet attiecīga informācija no augstākās izglītības iestādēm nav ievadīta VIIS. Pēc informācijas saņemšanas VSAA ir spiests veikt sociālās palīdzības pārrēķinu un pieprasīt klientiem atmaksāt nepamatoti izmaksāto sociālo palīdzību, kas rada apgrūtinājumu un neapmierinātību arī klientu vidū.  6) 1. noteikumu projekts paredz VIIS iekļaut datus par kopējo pedagoģiskā darba stāžu. Minētā informācija nepieciešama, lai Izglītības un zinātnes ministrija varētu administrēt finansējuma piešķiršanu sociālā atbalsta izmaksai jo atbilstoši 2018. gada 17. aprīļa Ministru kabineta noteikumu Nr.216 “Kārtība, kādā piešķir un administrē valsts sociālo atbalstu pedagogiem” 2. punktam. Viens no kritērijiem, kas nosaka tiesības saņemt sociālo atbalstu pedagogam, ir kopējais pedagoģiskā darba stāžs valsts un pašvaldības izglītības iestādēs, kas īsteno vispārējās izglītības programmas (vismaz 25 gadi). Tāpat saskaņā ar Ministru kabineta 2016. gada 5. jūlija noteikumiem Nr. 445 “Pedagogu darba samaksas noteikumi” pedagoģiskā darba stāžu var izmantot, nosakot algas likmi izglītības iestādes vadītajiem un pedagogiem.  7) 1. noteikumu projektā tiek precizēta informācija par pedagogu tarifikāciju, kas tiek apstrādāta VIIS, paredzot, ka VIIS veic pedagoga darba samaksas apmēru aprēķināšanu atbilstoši normatīvajiem aktiem par pedagogu darba samaksas noteikšanas kārtību.    8) 1. noteikumu projekts precizē informāciju, kādu ievada par izglītības dokumentiem, paredzot, ka VIIS tiek ievadīta informācija arī par ārpus formālās izglītības sistēmas profesionālās kompetences novērtēšanas rezultātā izsniegtajiem dokumentiem. Tiek papildinātas arī par izglītības dokumentu VIIS norādāmās ziņas, paredzot, ka sistēmā tiek uzkrātas ziņas arī par iegūtajiem grādiem un iegūtajai izglītībai atbilstošo Latvijas kvalifikāciju ietvarstruktūras līmeni. Šie dati ir nepieciešami pilnīgākas statistikas iegūšanai, kā arī darba tirgus prognozēšanai.  9) Lai atbilstoši Ministru kabineta 2019. gada 10. decembra noteikumiem Nr.599 “Noteikumi par oficiālās statistikas veidlapu paraugiem izglītības jomā” veidlapās ir minēti šie rādītāji” iegūtu oficiālās statistikas nodrošināšanai nepieciešamos statistikas rādītājus par izglītības iestāžu telpu platību un to nodrošinājumu ar datortehniku, ir papildināts noteikumu projekts, nosakot pienākumu izglītības iestādēm, kas īsteno vispārējās izglītības programmas, profesionālās izglītības programmas (izņemot profesionālās pilnveides un profesionālās tālākizglītības programmas) un interešu izglītības programmas (izņemot augstākās izglītības iestādes) iesniegt attiecīgo informāciju. Piemēram, ja augstākās izglītības iestāde īsteno augstākās izglītības programmas un interešu izglītības programmas, neīstenojot vispārējās izglītības programmas un profesionālās izglītības programmas, kas nav profesionālās pilnveides un profesionālās tālākizglītības programmas, attiecīgā informācija šīm iestādēm nav jānorāda Šādas informācijas iekļaušana VIIS ļaus iegūt arī operatīvos datus politikas plānošanas un izglītības monitoringa nolūkiem.  10) 1. noteikumu projektā precizēts subjektu loks, kam ir pienākums VIIS ievadīt un aktualizēt izglītības oficiālās statistikas pārskatus. Vienlaikus noteikumu projekts paredz, ka statistikas pārskatus, kas noteikti ar Izglītības un zinātnes ministrijas rīkojumu, iesniedzami ne tikai Izglītības un zinātnes ministrijas padotības profesionālās izglītības iestādēm, bet arī tām pašvaldību padotībā esošajām izglītības iestādēm, kurām ir noslēgts sadarbības līgums ar Izglītības un zinātnes ministriju par valsts finansējuma piešķiršanu profesionālās izglītības programmu īstenošanai.  11) noteikumu projekts arī paredz, ka Ministru kabineta noteikumu Nr.276 “Valsts izglītības informācijas sistēmas noteikumi” nodaļa “IV. Informācijas arhivēšana, anonimizēšana un dzēšana” stājas spēkā nevis 2020. gada 1. jūnijā, bet 2021. gada 1. jūnijā. Šāda izmaiņa ir nepieciešama, lai plānotu sistēmas izstrādes darbus atbilstoši tehniskajām iespējām un pieejamajiem finanšu resursiem un iesaistīto pušu kapacitātei.  2. noteikumu projekts precizē informācijas apmaiņas kārtību starp VIIS un augtākās izglītības iestāžu uzņemšanas sistēmām paredzot, ka:  1) dati no VIIS par izglītojamo rezultātiem tiek nodoti ne tikai valsts pārvaldes pakalpojumu portāla www.latvija.lv e-pakalpojuma "Elektroniskā pieteikšanās studijām pamatstudiju programmās" darbības nodrošināšanai, bet arī citu augstākās izglītības iestāžu (augstskolu vai koledžu) izveidotām informācijas sistēmām, kas nodrošina pieteikšanos studijām elektroniski un drošu lietotāju autentifikāciju, piemēram, izmantojot valsts pārvaldes pakalpojumu portāla www.latvija.lv autentifikācijas risinājumus;  2) ka augstākās izglītības iestādēm no VIIS tiek nodoti dati arī par starptautiskas testēšanas institūcijas pārbaudījumiem svešvalodā, ja ar starptautiskas testēšanas institūcijas pārbaudījumu svešvalodā ir aizstāts centralizētais eksāmens svešvalodā;  3) augstākās izglītības iestādēm no VIIS tiek nodoti dati ja persona izglītības dokumentu vai grādu ir ieguvusi ārvalstīs, jo Akadēmiskās informācijas centra izziņa par to, kādam Latvijā piešķirtam izglītības dokumentam vai grādam atbilst ārvalstīs iegūtais izglītības dokuments vai grāds saskaņā ar Izglītības likuma 11.2 pantā noteikto un 1.noteikumu projektā paredzēto ir Ārvalstīs izsniegto izglītības dokumentu reģistra sastāvdaļa un tādējādi pieejama VIIS. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Valsts izglītības un satura centrs, Akadēmiskās informācijas centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Studējošie, kredītiestādes un sabiedrība “Altum”, Studiju un zinātnes administrācija, personas, kuras veic ārvalstīs iegūtās izglītības dokumentu atzīšanu Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās.  1. noteikumu projekts maina informācijas iesniegšanas veidu izglītības iestādēm, aizstājot informācijas iesniegšanu, to nosūtot Akadēmiskās informācijas centram uz elektronisko pastu vai iesniedzot klātienē, ar informācijas iesniegšanu VIIS.  Attiecībā uz datu ievades termiņa samazinājumu administratīvais slogs izglītības iestādēm mainās nebūtiski, jo VIIS ir pieejamas tīmekļa pakalpes automātiskai datu apmaiņai starp augstākās izglītības iestāžu informācijas sistēmām un VIIS. Gadījumā, ja augstākās izglītības iestāde datus studējošo un absolventu reģistrā ievada manuāli, tad administratīvais slogs arī ir praktiski nemainīgs, jo par vienām un tām pašām izmaiņām nav nepieciešams datus ievadīt atkārtoti.  2. noteikumu projekts administratīvo slogu ietekmē nebūtiski, jo lai gan personai, kas pretendē uz uzņemšanu studiju programmā, vai reģistrējas studijām elektroniski, nav jāiesniedz ārvalstīs iegūto dokumentu, ja ziņas par to būs pieejamas VIIS, tomēr, pirms līguma par studijām noslēgšanas, tāpat ir nepieciešams dokumenta orģinālus uzrādīt augstākās izglītības iestādei, jo saskaņā ar Augstskolu likuma 46. panta septīto daļu augstskola un koledža katram studējošajam noformē personas lietu, kurā iekļauj iepriekšējo (vidējo) izglītību apliecinošus dokumentus. |
| 3. | Administratīvo izmaksu monetārs novērtējums | Nav finansiālas ietekmes. |
| 4. | Atbilstības izmaksu monetārs novērtējums | Nav finansiālas ietekmes. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | VIIS pilnveidojumi attiecībā uz Ārvalstīs izsniegto izglītības dokumentu reģistru, izglītojamo vērtējumu un kavējumu ievadi un studējošo kreditēšanu, tiks veikti ikgadējā budžeta ietvaros un tādējādi attiecībā pret plānoto nerada papildu ietekmi uz budžetu.  Izmaksas, kas saistītas ar VIIS pilnveidojumiem Ārvalstīs izsniegto izglītības dokumentu reģistra izveidei novērtētas līdz 45 000 EUR apjomā (bez PVN). Šīs izmaksas ietver personu un izglītības dokumentu reģistrācijas formu izveidi, funkcionalitātes izveidi Akadēmiskās informācijas centram iesniegto dokumentu apstrādei un automātiskas lietotāju apziņošanas sistēmas izveidi, Akadēmiskās informācijas centra izziņas sagatavošanu, iekļaujot izziņā sistēmā ievadītos datus, lietotāju tiesību pārvaldību. Minētās funkcionalitātes izstrādes darbietilpība novērtēta kā aptuveni 1300 stundas, kur vienas stundas izmaksas saskaņā ar līgumu, kas noslēgts starp Izglītības un zinātnes ministriju un SIA “iSoft Solutions”, ir 34,45 EUR bez PVN.  Izmaksas VIIS pilnveidojumiem saistībā ar studējošo kreditēšanu novērtētas līdz 50 000 EUR apjomā (bez PVN), šīs izmaksas sastāda jauna statusa ieviešana no doktorantūras programmām eksmatrikulēto studējošo ievadei sistēmā, jaunu lauku izveide studiju maksas ievadei sistēmā un šo datu lauku integrācija datu apmaiņas risinājumā, tīmekļa pakalpņu izstrāde datu apmaiņai ar kredītiestādēm (gan datu saņemšanai, gan datu nodošanai), statistikas pārskata (atskaites) ģenerēšanas funkcionalitāte. Visu minēto kredītiestāžu funkcionalitāšu izstrādes darbietilpība novērtēta kā aptuveni 1450 stundas, kur vienas stundas izmaksas saskaņā ar līgumu, kas noslēgts starp Izglītības un zinātnes ministriju un SIA “iSoft Solutions”, ir 34,45 EUR bez PVN. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Apvienotā anotācija sagatavota Ministru kabineta noteikumu “Grozījumi Ministru kabineta 2019. gada 25. jūnija noteikumos Nr.846 “Valsts izglītības informācijas sistēmas noteikumi” projektam un Ministru kabineta noteikumu “Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās" projektam.  Noteikumu projekts saistīts ar likumprojektu “Grozījumi Augstskolu likumā” (izsludināti Valsts sekretāru sanāksmē 2019.gada 14.februārī , prot. Nr. 6, 6.§ ,VSS-117).  Saistīts ar Ministru kabineta noteikumu projektu “Studiju un studējošo kreditēšanas noteikumi”. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pēc izsludināšanas Valsts sekretāru sanāksmē publicēts Izglītības un zinātnes ministrijas mājas lapā. |
| 2. | Sabiedrības līdzdalība projekta izstrādē | *Tiks precizēts, atbilstoši saņemtajai informācijai.* |
| 3. | Sabiedrības līdzdalības rezultāti | *Tiks precizēts, atbilstoši saņemtajai informācijai.* |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Akadēmiskās informācijas centrs, izglītības iestādes un to dibinātāji, sabiedrība “Altum”, kredītiestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama.  Noteikumu projekta izpilde tiks īstenota esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza: Līga Lejiņa

K.Veldre

67047857; Kaspars.Veldre@izm.gov.lv